《余少同欧阳文朝王尚涵读书茶山今丙午复同文朝修业龙洲相去已十又三年矣感赋为赠》
明代·胡直

结发同铅椠，羁栖各壮身。草堂犹我共，布褐转情亲。

山水依书案，莺花乱葛巾。所欣无结驷，班坐看江春。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。